
JUDEŢUL SATU MARE
CONSILIUL LOCAL AL 
MUNICIPIULUI SATU MARE


HOTĂRÂREA NR. 251/24.09.2026

privind acordarea cu titlu gratuit a dreptului de uz către Atlantis R.PW SRL, asupra unor suprafețe de teren situate în municipiul Satu Mare


Consiliul Local al Municipiului Satu Mare,
[bookmark: _Hlk480459199]	Analizând adresa înaintată de către Atlantis R.PW SRL înregistrată la Primăria municipiului Satu Mare sub nr. 51270/04.09.2026, proiectul de hotărâre înregistrat sub nr. 53431/16.09.2026, referatul de aprobare al inițiatorului înregistrat sub nr. 53435/16.09.2026, raportul de specialitate comun al directorului executiv al Direcției Patrimoniu și al Serviciului Patrimoniu, Concesionări, Închirieri,  înregistrat sub nr. 53437/16.09.2026, raportul de specialitate al Serviciului Juridic, înregistrat sub nr. 53932/18.09.2026 și avizele comisiilor de specialitate ale Consiliului Local Satu Mare,
	Având în vedere Autorizația de Înființare nr. 1806/31.03.2026 pentru realizarea noii capacități energetice Centrala Electrică Fotovoltaică (CEF) Lazuri emisă de ANRE, și Decizia nr. 688/31.03.2026 privind Autorizația de înființare solicitată de societatea ATLANTIS R. PW S.R.L. pentru realizarea noii capacități energetice Centrala Electrică Fotovoltaică (CEF) Lazuri,
Luând în considerare prevederile:
· art.749 din Codul Civil,
· art. 12 alin. (2) lit. a) coroborate cu cele ale alin. (3) şi alin. (4) ale aceluiași articol, și art.14 din Legea energiei electrice şi a gazelor naturale nr. 123/2012,  cu modificările și completările ulterioare;
	Ținând cont de prevederile privind normele de tehnică legislativă pentru elaborarea actelor normative din Legea nr. 24/2000, republicată, cu modificările şi completările ulterioare;
	În temeiul prevederilor art. 129 alin. (2) lit. c) coroborat cu alin (6) lit. a), art. 139 alin. (3) lit. g), precum şi ale art. 196 alin. (1) lit. a) din  OUG nr. 57/2019 privind Codul administrativ, cu modificările și completările ulterioare;
Adoptă prezenta, 
H O T Ă R Â R E:


[bookmark: _Hlk14422792][bookmark: _Hlk527711756][bookmark: _Hlk480551164]	Art.1. (1) Se acordă cu titlu gratuit dreptul de uz, în favoarea                         Atlantis R.PW SRL, asupra unei suprafețe de 372 mp din imobilul teren înscris în CF nr. 192620 Satu Mare, proprietatea publică a Municipiului Satu Mare, conform Planului de situație, care constituie anexa nr. 1 la prezenta hotărâre.
        (2) Se acordă cu titlu gratuit dreptul de uz, în favoarea Atlantis R.PW SRL, asupra unei suprafețe 64 mp din imobilul teren înscris în CF nr. 164100 Satu Mare,
proprietatea publică a Municipiului Satu Mare, conform Planului de de situație, care constituie anexa nr. 2 la prezenta hotărâre.
         (3) Drepturile prevăzute la alin. (1) și (2) se constituie temporar, în vederea executării lucrării de modernizare a LEA 110 kV Abator-Vetiș.
Art.2. După finalizarea lucrărilor, executantul are obligația să readucă terenurile la starea inițială, precum și să refacă împrejurimile în cazul în care acestea au fost afectate.
Art.3. Cu ducerea la îndeplinire a prezentei hotărâri se încredințează Viceprimarul municipiului Satu Mare, Dl. Băbțan Raul-Gabriel, și Direcția Patrimoniu - Serviciul Patrimoniu, Concesionări, Închirieri din cadrul aparatului de specialitate al Primarului Municipiului Satu Mare. 
		Art.4. Prezenta hotărâre se comunică:
· Instituției Prefectului - Județul Satu Mare;
· Primarului Municipiului Satu Mare;
· Viceprimarului Municipiului Satu Mare, Dl Băbțan Raul-Gabriel;
· Directorului executiv al Direcției Patrimoniu;
· Serviciului Patrimoniu Concesionări Închirieri;
· Atlantis R.PW SRL;
· Se publică în Monitorul Oficial Local al Municipiului Satu Mare.

                Președinte de ședință,                            Contrasemnează
                Cernea Victor - Ioan                               Secretar general,
                                                                             Mihaela Maria Racolța






Prezenta hotărâre a fost adoptată în ședință ordinară cu respectarea prevederilor art. 139 alin. alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;
	Total consilieri în funcţie
	23

	Nr. total al consilierilor prezenţi
	23

	Nr. total al consilierilor absenţi
	0

	Voturi pentru
	23

	Voturi împotrivă
	0

	Abţineri
	0

